फुटबॉल : सडन-थेड में 3-2 से जीतकर न्यू स्टार क्लब फाइनल में
कजलीवन मैदान में चल रहे स्वर्गीय अब्दुल समद स्मृति फुटबॉल प्रतियोगिता का पहला सेमीफाइनल जीतकर न्यू स्टार क्लब फाइनल में पहुंच गई है। न्यू स्टार क्लब ने सडन डेथ में ओसीएल क्लब को हराया। इसमें खेल के पहले हाफ से ही ओसीएल क्लब ने खिलाड़ियों ने मैच पर अपनी पकड़ बनाकर रखी। बीच-बीच में न्यू स्टार क्लब के खिलाड़ियों ने अच्छे तालमेल के साथ हमले किए।
पहले हाफ के 17वें मिनट में न्यू स्टार क्लब के खिलाड़ियों ने गोल के कई मौके बनाए, लेकिन उन्हें भुना नहीं सके। अोसीएल क्लब की टीम का भी यही हाल रहा। पहला हाफ गोल रहित रहा। दूसरे हाफ में दोनों ही टीमों के खिलाड़ियों ने शानदार दिखाया। गोल तो नहीं हुए, लेकिन दोनों ही टीमों की रक्षापंक्ति मजबूत दिखी। दोनों हाफ के बाद भी गोल नहीं होने के बाद मुकाबला पेनॉल्टी में पहुंचा। इसमें दोनों टीमों ने 3-3 गोल कर बराबरी बनाए रखी।
इस कारण निर्णय फुटबॉल फेडरेशन के नियमों के अनुसार सडन डेथ से निर्णय लिया गया। इसमें 3-2 से न्यू स्टार क्लब ने जीत दर्ज कर फाइनल में जगह बना ली। मुख्य निर्णायक एमएल यादव, लाइनमैन संतोष यादव, दविंदर भाटिया थे। फोर्थ अंपायर राजेश यादव थे। टूर्नामेंट सचिव एमएल यादव ने बताया कि दूसरा सेमीफाइनल रविवार को दोपहर 2.30 बजे से सदर रेड ए क्लब और यंग ब्रदर्स से होगा।
bho_Deva hin_Deva hin_Deva hin_Deva